**Likumprojekta “Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir izpildīt saistības pret Eiropas Savienību (turpmāk – ES), ieviešot atbilstošos ES tiesību aktus, kā arī precizēt pievienotās vērtības nodokļa (turpmāk – PVN) piemērošanu atsevišķos darījumos, tai skaitā, lai regulējums būtu atbilstošs ES Tiesas interpretācijai. Tāpat ar likumprojektu ir precizēti atsevišķas normas attiecībā uz PVN atbrīvojumiem.Likumprojekts stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Pievienotās vērtības nodokļa likumā” (turpmāk – likumprojekts) ir izstrādāts, lai:* pārņemtu Padomes 2018.gada 4.decembra direktīvu (ES) 2018/1910, ar ko groza Direktīvu 2006/112/EK attiecībā uz atsevišķu pievienotās vērtības nodokļa sistēmas noteikumu saskaņošanu un vienkāršošanu tirdzniecībā starp dalībvalstīm (turpmāk – Direktīva 2018/1910), kas stājas spēkā 2020.gada 1.janvārī;
* pārņemtu Padomes 2019.gada 18.februāra direktīvu (ES) 2019/475, ar ko groza Direktīvas 2006/112/EK un 2008/118/EK attiecībā uz Itālijas pašvaldības Campione d'Italia un Lugāno ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā (turpmāk – Direktīva\_2019/475), kas stājas spēkā 2020.gada 1.janvārī;
* precizētu PVN atbrīvojumu zobu tehniķu sniegtajiem pakalpojumiem atbilstoši ES Tiesas spriedumam lietā C-401/05 un medicīnas pakalpojumiem;
* papildinātu priekšnodokļa korekcijas regulējumu par ieguldījumiem komercsabiedrības kapitālā;
* skaidrotu PVN rēķinu glabāšanas noteikumus;
* precizētu normas, lai noteiktu, ka veicams bezskaidras naudas norēķins, ja tiek piemērota apgrieztās jeb reversās PVN maksāšanas kārtība kokmateriālu piegādēm un ar to saistītajiem pakalpojumiem un metāllūžņu piegādēm un ar to saistītiem pakalpojumiem;
* novērstu atsevišķas neprecizitātes likuma tekstā.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta mērķis ir izpildīt saistības pret ES, ieviešot atbilstošos ES tiesību aktus, kā arī precizēt PVN piemērošanu atsevišķos darījumos, tai skaitā, lai regulējums būtu atbilstošs ES Tiesas interpretācijai.1. Direktīvas 2018/1910 mērķis ir uzlabot PVN režīma darbību pārrobežu darījumos. Tā paredz tādus vienkāršošanas pasākumus pārrobežu darījumos, kuru mērķis ir samazināt administratīvo slogu PVN maksātājiem un panākt juridisko noteiktību. Saskaņā ar Direktīvu 2008/1910 tiek ieviesti trīs vienkāršošanas pasākumi PVN piemērošanā : PVN reģistrācijas numura lietošana pārrobežu darījumos, preču piegāde uz noliktavu citā dalībvalstī (*call-off stock*), PVN piemērošana darījumu ķēdē. Direktīva 2018/1910 ir jāpārņem ar 2020.gada 1.janvāri. **Preču piegāde uz noliktavu citā dalībvalstī** Saskaņā ar pašreiz spēkā esošajiem ES PVN noteikumiem PVN maksātājs, kurš savas preces pārvieto uz citu dalībvalsti novietošanai noliktavā, ir veicis preču piegādi, kas atbrīvota no PVN nosūtītāja dalībvalstī. Preču ierašanās citā dalībvalstī nozīmē iegādi ES teritorijā, ko veicis preces nosūtījušais PVN maksātājs un uz kuru attiecas PVN saistības šajā otrajā dalībvalstī. Uzņēmumam, kurš ir pārvietojis preces, ir jābūt reģistrētam PVN nolūkā galamērķa dalībvalstī, lai savā PVN deklarācijā varētu deklarēt preču iegādi ES teritorijā. Kad preces tiek izvestas no noliktavas un piegādātas pircējam, notiek otra piegāde, kuras vieta ir tā dalībvalsts, kurā atrodas noliktava. Tomēr vairākās ES dalībvalstīs (tai skaitā arī Latvijā) šim darījumam ieviesa vienkāršošanas pasākums, kas paredzēja iespēju preču piegādātām nereģistrēties PVN nolūkā galamērķa dalībvalstī, lai deklarētu veikto preču iegādi ES teritorijā. Latvijā līdzīgs regulējums ir noteikts Pievienotās vērtības nodokļa likuma (turpmāk – likums) 61.panta ceturtajā daļā, kas paredz, ka citas dalībvalsts reģistrēts PVN maksātājs ir tiesīgs nereģistrēties Valsts ieņēmumu dienesta (turpmāk – VID) PVN maksātāju reģistrā, ja tas piegādā ražošanas preču krājumus vai vairumtirdzniecības preču krājumus reģistrētam PVN maksātājam un saskaņā ar līgumu, kas noslēgts starp šīm personām, īpašumtiesības uz minētajām precēm reģistrētam PVN maksātājam, kurš ir preču saņēmējs, pāriet tikai preču tālākpārdošanas vai izmantošanas brīdī.  Lai vienkāršotu PVN iekasēšanas procedūras un novērstu praktiskās grūtības, ko radīja atšķirīgs regulējums ES dalībvalstīs, ar Direktīvu 2018/1910 tiek noteikts, ka preču piegāde uz noliktavu nozīmē vienu vienīgu piegādi nosūtītāja valstī un preču iegādi Kopienas iekšienē tajā dalībvalstī, kurā atrodas noliktava. Rezultātā preču piegādātājam nebūs pienākuma obligāti reģistrēties citas dalībvalsts PVN maksātāju reģistrā, lai varētu deklarēt preču iegādi ES teritorijā. Ņemot vērā minēto, likums ir papildināms ar jaunu pantu, kurā ir atrunātinosacījumi preču piegādei uz noliktavu citā dalībvalstī. Ja neizpildās preču piegādes uz noliktavu citā dalībvalstī nosacījumi, darījums tiek pārkvalificēts par preču piegādi ES teritorijā ar visām no tā izrietošajām PVN piemērošanas sekām (tas ir, preču piegādātājam ir jāreģistrējas citas dalībvalsts PVN maksātāju reģistrā un jādeklarē tur preču iegāde Eiropas Savienības teritorijā un turpmākā iekšējā preču piegāde). Tāpat likums tiek papildināts ar regulējumu, kas nosaka darījuma brīdi minētajā darījumā. Papildus minētajam likumprojektā ir iekļautas normas, kas preču piegādes uz noliktavu gadījumā, nosaka darījuma vietu preču piegādes uz noliktavu citā dalībvalstī ietvaros veiktajai preču piegādei un preču iegādei ES teritorijā, kā arī precizēti nosacījumi reģistrācijai VID PVN maksātāju reģistrā citas dalībvalsts PVN maksātājam, veicot preču piegādi no citas dalībvalsts uz noliktavu iekšzemē. Pēc analoģijas ar gadījumiem, kad iekšzemes reģistrēts PVN maksātājs veic preču piegādi uz noliktavu citā dalībvalstī, notiek arī citas dalībvalsts reģistrēta PVN maksātāja preču piegāde uz noliktavu iekšzemē. Citas dalībvalsts reģistrētam PVN maksātājam, veicot šādu darījumu, ir tiesības nereģistrēties VID PVN maksātāju reģistrā, ja izpildās attiecīgie nosacījumiem veicamajai preču piegādei uz noliktavu iekšzemē. Tomēr brīdī, kad attiecīgie nosacījumi vairs neizpildās (piemēram, ievestās preces uzglabātas noliktavā ilgāk par 12 mēnešiem vai tās ir gājušas bojā), veiktā preču ievešana uz noliktavu iekšzemē tiek pārkvalificēta par parastu preču piegādi un preču iegādi Eiropas Savienības teritorijā. Tādā gadījumā citas dalībvalsts reģistrētam PVN maksātājam ir jāreģistrējas VID PVN maksātāju reģistrā un jādeklarē veiktā preču iegāde Eiropas Savienības teritorijā.Iesaistoties preču piegādē uz noliktavu citā dalībvalstī, gan preču piegādātājam, gan preču saņēmējam ir jāuztur īpašs preču reģistrs, kurā tiek fiksēta preču pārvietošana no vienas dalībvalsts uz citu dalībvalsti. Minētā reģistra aizpildīšanas nosacījumi ir atrunāti Padomes 2018. gada 4. decembra Īstenošanas Regulā (ES) 2018/1912, ar ko attiecībā uz dažiem atbrīvojumiem darījumiem Kopienas iekšienē groza Īstenošanas regulu (ES) Nr. 282/2011.Preču piegāde uz noliktavu citā dalībvalstī PVN deklarācijas pielikumā pārskats par preču piegādēm un sniegtajiem pakalpojumiem Eiropas Savienības teritorijā tik atspoguļota divas reizes: pirmo reizi brīdī, kad preces tiek transportētas uz citu dalībvalsti, neuzrādot darījuma vērtību, un otro reizi – brīdī, kad preces no noliktavas tiek piegādātas pircējam, deklarējot darījuma vērtību. Sīkāki noteikumi par minētā pārskatu aizpildīšanu tiks atrunāti Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”.**PVN reģistrācijas numura lietošana**Atbilstoši pašreizējai situācijai, kas balstās uz ES Tiesas interpretāciju, PVN reģistrācijas numurs ir tikai formāla prasība PVN atbrīvojuma piemērošanai. Derīga PVN numura neesamība neliedz piemērot PVN atbrīvojumu (proti, PVN 0 procentu likmi), bet dalībvalstis šo pārkāpumu var uzlikt tikai administratīvus sodus. Direktīva 2018/1910 paredz noteikt, ka atbrīvojumu par veiktu preču piegādi ES teritorijā var piemērot tikai gadījumā, ja preču saņēmējam citā dalībvalstī ir derīgs PVN reģistrācijas numurs. Tāpat PVN atbrīvojuma piemērošanai ir ieviests nosacījums, ka preču pircējam ir jābūt norādītam kopsavilkuma paziņojumā (Latvijā pārskats par preču piegādēm un sniegtajiem pakalpojumiem Eiropas Savienības teritorijā), ko aizpilda preču piegādātājs. Latvijā nosacījums par citas dalībvalsts preču saņēmēja derīgu PVN reģistrācijas numuru jau ir iestrādāts likumā. Līdz ar to likumā ir jāpārņem tikai nosacījums par preču saņēmēja uzrādīšanu kopsavilkuma paziņojumā. **Darījumu ķēde**Direktīvas 2018/1910 6.apsvērumā ir noteikts, ka darījumu ķēde ir vienu un to pašu preču secīgas piegādes, ja uz piegādājamajām precēm attiecas viena Kopienas iekšējā transportēšana starp divām dalībvalstīm. Atbilstoši ES Tiesas judikatūrai preču transportēšana ir attiecināma tikai uz vienu piegādi darījumu ķēdes ietvaros. Tādējādi arī PVN atbrīvojumu (PVN 0 procentu likmi) preču piegādei ES teritorijā ir tiesības piemērot tikai vienam ķēdes posmam. Lai palielinātu juridisko noteiktību, Direktīvā 2018/1910 ir noteikts, kuram darījumu ķēdes posmam ir piemērojams PVN atbrīvojums par preču piegādi Eiropas Savienības teritorijā. Atbilstoši vispārējam nosacījumam PVN atbrīvojums ir piemērojams tikai darījumu ķēdes starpniekam veiktajai preču piegādei. Savukārt gadījumos, kad darījumu ķēdes starpnieks preču piegādātājam ir paziņojis savu PVN reģistrācijas numuru dalībvalstī, no kuras preces tiek nosūtītas vai transportētas, PVN atbrīvojums piemērojams darījumu ķēdes starpnieka veiktajai preču piegādei. Faktiski PVN 0 procentu likmes piemērošana kādam darījumu ķēdes posmam, ir atkarīga no darījumu ķēdes starpnieka izvēles, tas ir, kādu PVN reģistrācijas numuru tas paziņos preču piegādātājam. Ņemot vērā minēto, likums ir papildināts ar jaunu pantu, kas nosaka PVN 0 procentu likmes piemērošanas nosacījumus darījumu ķēdē. Minētais regulējums neietekmē tā saucamajos “trijstūrveida” darījumos paredzēto vienkāršošanu PVN piemērošanā, tādējādi darījuma ķēdes ietvaros var tik piemēroti arī PVN regulējums, kas attiecas uz “trijstūrveida” darījumiem.2. Direktīva 2019/475 ir pieņemta pamatojoties uz to, ka Itālija vēlas turpināt šajā direktīvā minēto teritoriju izslēgšanu no Padomes Direktīvas 2006/112/EK par kopējo pievienotās vērtības nodokļa sistēmu (turpmāk – Direktīva 2006/112/EK) teritoriālās piemērošanas, jo tas ir būtiski, lai saglabātu vienlīdzīgus konkurences apstākļus starp ekonomikas dalībniekiem, kas veic uzņēmējdarbību Šveicē un Itālijas pašvaldībā *Campione d'Italia,* izmantojot vietējo netiešo nodokļu režīma piemērošanu atbilstīgi Šveices PVN sistēmai. Direktīvas 2019/475 nosacījumi stājas spēkā 2020.gada 1.janvārī. Lai transponētu Direktīvas 2019/475 nosacījumus likumā, ir nepieciešams izdarīt grozījumus, precizējot terminu “trešās teritorijas”.3. Direktīvas 2006/112/EK 132.panta 1.punkta “e” apakšpunktā ir paredzēts PVN atbrīvojums pakalpojumiem, ko sniedz zobu tehniķi, darbojoties savā profesijā, kā arī zobārstu un zobu tehniķu piegādātajām zobu protēzēm. Minētais regulējums ir pārņemts likuma 52.panta pirmās daļas 7.punktā, kurā ir noteikts, ka no PVN atbrīvo zobu tehniķu sniegtajiem pakalpojumiem pacientam. Savukārt Ministru kabineta 2013.gada 3.janvāra noteikumu Nr.17 “Pievienotās vērtības nodokļa likuma normu piemērošanas kārtība un atsevišķās prasības pievienotās vērtības nodokļa maksāšanai un administrēšanai” (turpmāk – MK noteikumi Nr.17) 23.punktā ir noteikts, ka PVN atbrīvojums nav piemērojams gadījumos, ja zobu tehniķi izgatavo un piegādā protezēšanai zobu protēzes citām ārstniecības iestādēm. Atbilstoši ES Tiesas spriedumā lietā C-401/05 paustajām atziņām no PVN ir atbrīvoti pakalpojumi, ko sniedz zobu tehniķi, darbojoties savā profesijā un zobu tehniķu un zobārstu veiktajām zobu protēžu piegādēm neatkarīgi no šo preču vai pakalpojumu saņēmēja statusa. Tādējādi ir nepieciešams precizēt likumā noteikto atbrīvojumu, paredzot, ka zobu tehniķu sniegtie pakalpojumi un piegādātās protēzes ir atbrīvojumi no PVN ne tikai gadījumos, kad tie tiek sniegti pacientam, bet arī tad, ja tie tiek sniegti citām personām. Papildus ir nepieciešams veikt grozījumu MK noteikumos Nr.17, svītrojot 23.punktu.Tāpat likuma 52.panta pirmās daļas 3.punkta “a” apakšpunktā veikts grozījums, lai precizētu atbrīvojuma no PVN medicīnas pakalpojumiem tvērumu. Izslēdzot no likuma apakšpunkta vārdu “pacients”, tiek paplašināta normas piemērošana, attiecinot normu arī uz tādiem medicīnas pakalpojumiem, kurus sniedz ārstniecības iestāde citas ārstniecības iestādes pacientam sadarbības līguma ietvaros, kas ir noslēgts starp šādām ārstniecības iestādēm. Šāds grozījums ir saistīts ar to, ka arī ārstniecības iestādes, līdzīgi kā citās nozarēs darbojošies uzņēmumi, meklē dažādus biznesa modeļus un savstarpējas sadarbības iespējas, lai padarītu efektīvāku savu darbu, samazinātu izmaksas un vienlaicīgi nodrošinātu kvalitatīvu pakalpojumu pacientam. Arī atbilstoši ES judikatūrai (ES Tiesas spriedums lietā C-366/12) šāda atbrīvojuma mērķis ir medicīnas pakalpojumu izmaksu samazinājums un to pieejamība indivīdam. Papildus nepieciešams veikt grozījumus MK noteikumos Nr.17, lai noteiktu kārtību, kādā likuma 52.panta pirmās daļas 3.punkta “a” apakšpunktā minētais atbrīvojums no PVN ir piemērojams, ja pacients medicīnas pakalpojumu saņem citā ārstniecības iestādē, ar kuru ārstniecības iestādei ir sadarbības līgums šī pakalpojuma sniegšanai .4. Likuma 103.pantā ir atrunāta priekšnodokļa korekcijas kārtība par ieguldījumiem komercsabiedrības kapitālā. Gadījumos, ja reģistrēts PVN maksātājs veic mantisko ieguldījumu citas personas pamatkapitālā un šo ieguldījumu nav paredzēts izmantot ar PVN apliekamajiem darījumiem, ir jāveic priekšnodokļa korekcija, lai aprēķinātu valsts budžetā atmaksājamā atskaitītā priekšnodokļa daļu. Likuma 103.panta otrajā daļā ir noteikta kārtība, kā aprēķina atmaksājamā priekšnodokļa daļu pamatlīdzekļiem un citam mantiskajam ieguldījumam. Savukārt likumā nav atrunāta atmaksājamā priekšnodokļa daļa gadījumos, kad ieguldījums ir nemateriālais ieguldījums (piemēram, datorprogrammas, licences). Tā kā nemateriālajiem ieguldījumiem grāmatvedībā arī tiek rēķināts nolietojums, ir nepieciešams papildināt likuma 103.panta otrās daļas 1.punktu un noteikt, ka atmaksājamā priekšnodokļa daļa nemateriālajiem ieguldījumiem pēc analoģijas ar pamatlīdzekļiem ir grāmatvedībā uzskaitītā atlikusī vērtība.5. Likumā nav noteikts īpašs regulējums attiecībā uz PVN rēķinu glabāšanas formu. Galvenais pienākums reģistrētam PVN maksātājam ir nodrošināt PVN rēķina izcelsmes autentiskumu, nemainīgu saturu un salasāmību no PVN rēķina izrakstīšanas brīža līdz glabāšanas termiņa beigām. Direktīvā 2006/112/EK ir paredzēta izvēles iespēja dalībvalstīm attiecībā uz noteikumiem, kas paredz PVN rēķinu glabāšanas formu. Saeimā 2017.gada 9.novembrī pieņemtajos grozījumos likumā “Par grāmatvedību” tika noteikta kārtība, kā papīra attaisnojuma dokumentu pārvērst elektroniskajā formā glabāšanai elektroniskajā vidē. Tā kā PVN rēķins, ja tas satur arī visus likumā “Par grāmatvedību” noteiktos obligātos dokumenta rekvizītus un informāciju par saimniecisko darījumu, var tikt izmantots kā grāmatvedības attaisnojuma dokuments, skaidrības labad likuma 133.pantā ir nepieciešams iekļaut atsauci, ka likumā “Par grāmatvedību” esošais regulējums par papīra attaisnojuma dokumentu glabāšanu elektroniskajā formā ir attiecināms arī uz PVN rēķiniem. 6. Attiecībā uz apgrieztās jeb reversās PVN maksāšanas kārtības piemērošanu kokmateriālu piegādēm un ar to saistītajiem pakalpojumiem un metāllūžņu piegādēm un ar to saistītiem pakalpojumiem ir nepieciešams noteikt, ka samaksa par tiem veicama, izmantojot bezskaidras naudas norēķinus. Šādi grozījumi nepieciešami, lai vienādotu prasības attiecībā uz norēķinu kārtību visos apgrieztās jeb reversās PVN maksāšanas kārtības piemērošanas gadījumos, kā arī lai efektīvāk sasniegtu šajās jomās izvirzīto PVN krāpniecības apkarošanas mērķi. 7. Likumprojektā ir veikti arī atsevišķi tehniski precizējumi, piemēram, likuma 53.panta otrajā daļā ir veikts gramatisks labojums, aizstājot vārdu “importam” ar vārdu “importu”.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VID. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar:* reģistrētus PVN maksātājus, kuri iesaistās preču piegādes darījumos ES teritorijā;
* citas dalībvalsts reģistrētus PVN maksātājus, kas iekšzemē veic preču iegādes ES teritorijā;
* zobu tehniķus un medicīnas pakalpojumu sniedzējus;
* reģistrēti PVN maksātāji, kam jāpiemēro apgrieztā jeb reversā PVN maksāšanas kārtība kokmateriālu piegādēm un ar to saistītajiem pakalpojumiem un metāllūžņu piegādēm un ar to saistītiem pakalpojumiem.

Pēc VID datiem 2019.gada 1.augustā reģistrētu PVN maksātāju skaits ir 82 263. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ieviešana kopumā pozitīvi ietekmēs uzņēmējdarbības vidi. Ieviešot Direktīvā 2018/1910 noteiktos vienkāršošanas pasākumus, pārrobežu darījumos tiks samazināts administratīvais slogs reģistrētiem PVN maksātājiem un panākta juridiskā noteiktība PVN piemērošanā.Veicot preču piegādi uz noliktavu citā dalībvalstī, reģistrētam PVN maksātājam nebūs pienākuma reģistrēties citas dalībvalsts PVN maksātāju reģistrā, lai deklarētu veikto preču iegādi citā dalībvalstī un turpmāko piegādi citas dalībvalsts PVN maksātājam. Arī citas dalībvalsts reģistrētiem PVN maksātājiem, veicot preču piegādi uz noliktavu Latvijā, būs tiesības nereģistrēties VID PVN maksātāju reģistrā. Tādā veidā reģistrētiem PVN maksātājiem, veicot preču piegādi uz noliktavu, tiek samazināts administratīvais slogs, jo tie tiek atbrīvoti no PVN saistību izpildes citā dalībvalstī. Ieviešot Direktīvas 2018/1910 regulējumu par PVN atbrīvojuma (PVN 0 procentu likmes) piemērošanu darījumu ķēde, tiek panākta juridiskā noteiktībā, kuram tieši ķēdes posmam ir piemērojams minētais atbrīvojums. Tas samazinās administratīvo slogu reģistrētiem PVN maksātājiem, izvērtējot pareizu PVN piemērošanu darījumu ķēdes ietvaros veiktajiem darījumiem.  |
| 3. | Administratīvo izmaksu monetārs novērtējums | Likumprojekta administratīvo izmaksu monetāru aprēķinu nav iespējams veikt. Attiecībā uz grozījumiem par vienkāršošanas pasākumiem pārrobežu darījumos var secināt, ka administratīvo izmaksu novērtējumam kopumā ir jābūt pozitīvam, jo tiek vienkāršota PVN piemērošana atsevišķās situācijās un panākta juridiskā noteiktība. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 |  | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 |  | 0 | 0 | 0 |
| 3.1. valsts pamatbudžets | 0 | 0 | 0 |  | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Precizējot likumā noteikto atbrīvojumu, ka **zobu tehniķu sniegtie pakalpojumi un piegādātās protēzes** ir atbrīvojami no PVN ne tikai gadījumos, kad tie tiek sniegti pacientam, bet arī tad, ja tie tiek sniegti citām personām, ietekmi uz valsts budžeta ieņēmumiem noteikt nav iespējams. Tomēr var prognozēt, ka varētu būt neliela negatīvā ietekme uz valsts budžeta ieņēmumiem, jo atbrīvojums tiek paplašināts.Tāpat, precizējot regulējumu par **medicīnas pakalpojumu** sniegšanu, proti, paredzot atbrīvojumu no PVN tādiem medicīnas pakalpojumiem, kurus sniedz veselības aprūpes iestāde līguma ietvaros, kas ir noslēgts starp ārstniecības iestādēm, tomēr veselības aprūpes pakalpojums tiek sniegts un tā saņēmējs ir pacients, ietekme uz valsts budžeta ieņēmumiem nav precīzi aprēķināma. Tomēr var prognozēt, ka varētu būt negatīva ietekme uz valsts budžeta ieņēmumiem, jo atbrīvojums tiek paplašināts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojektā iekļauto regulējumu ir nepieciešams veikt grozījumus šādos normatīvajos aktos:1) Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”, lai pārņemtu atsevišķas Direktīvas 2018/1910 normas, kas attiecas uz pārskata par preču piegādēm un sniegtajiem pakalpojumiem Eiropas Savienības teritorijā, aizpildīšanu. Šajos noteikumos tiks noteikta arī kārtība, kā un kurā brīdī minētajā pārskatā tiks atspoguļota preču piegāde uz noliktavu citā dalībvalstī; 2) MK noteikumos Nr.17, lai svītrotu regulējumu, kas attiecas uz zobu tehniķu sniegtajiem pakalpojumiem un zobu protēžu piegādē un detalizētāk skaidrotu normas tvērumu medicīniskiem pakalpojumiem. |
| 2. | Atbildīgā institūcija | Finanšu ministrija (tai skaitā Valsts ieņēmumu dienests) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektu tiek:* pārņemta Padomes 2018. gada 4. decembra direktīva (ES) 2018/1910, ar ko groza Direktīvu 2006/112/EK attiecībā uz atsevišķu pievienotās vērtības nodokļa sistēmas noteikumu saskaņošanu un vienkāršošanu tirdzniecībā starp dalībvalstīm;
* pārņemta un iekļauta atsauce likumā uz Padomes 2019.gada 18.februāra direktīvu (ES) 2019/475, ar ko groza Direktīvas 2006/112/EK un 2008/118/EK attiecībā uz Itālijas pašvaldības Campione d'Italia un Lugāno ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā.
 |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2018. gada 4. decembra direktīva (ES) 2018/1910, ar ko groza Direktīvu 2006/112/EK attiecībā uz atsevišķu pievienotās vērtības nodokļa sistēmas noteikumu saskaņošanu un vienkāršošanu tirdzniecībā starp dalībvalstīm |
| A | B | C | D |
| Direktīvas 2018/1910 1.pants |
| Direktīvas 2018/1910 1.panta 1.punkts (Direktīvas 2006/112/EK 17.a panta 1.punkts)  | Likumprojekta 2.pants (Pievienotās vērtības nodokļa likuma 8.panta 3.1 daļa) | Pārņemts pilnībā  | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 2.punkts)  | Likumprojekta 3.pants (Pievienotās vērtības nodokļa likuma 8.1 panta pirmā daļa) | Pārņemts daļēji, jo kopsavilkuma paziņojumā norādāma informācija tiks atspoguļota, veicot grozījumus Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”.Atbildīgā institūcija -Finanšu ministrija | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 3.punkta “a” apakšpunkts)  | Likumprojekta 4. un 5.pants (Pievienotās vērtības nodokļa likuma 17.1 pantapirmā daļa un 31.1 pants) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 3.punkta “b” apakšpunkts) | Likumprojekta 4. un 5.pants (Pievienotās vērtības nodokļa likuma17.1 panta otrā daļa un 31.1 pants) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 4.punkts) | Likumprojekta 3.pants (Pievienotās vērtības nodokļa likuma 8.1 panta trešā daļa) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 5.punkts) | Likumprojekta 3.panta otrā daļa (Pievienotās vērtības nodokļa likuma 8.1panta ceturtā daļa) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 6.punkts) | Likumprojekta 3.pants (Pievienotās vērtības nodokļa likuma 8.1 panta otrā daļa) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 1.punkts (Direktīvas 2006/112/EK 17.a panta 7.punkts) | Likumprojekta 3.pants (Pievienotās vērtības nodokļa likuma 8.1 panta piektā, sestā, septītā, astotā daļa) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 2.punkts (Direktīvas 2006/112/EK 36.a pants) | Likumprojekta 6.pants (Pievienotās vērtības nodokļa likuma 43.1 pants) | Pārņemts daļēji, jo36.a panta 4.punkts tiks pārņemts ar 2021.gada 1.janvāri, ieviešot Padomes 2017.gada 5.decembra direktīvas (ES) 2017/2455, ar ko groza Direktīvu 2006/112/EK un Direktīvas 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā, regulējumu, kam jāstājas spēkā ar 2021.gada 1janvāri.Atbildīgā institūcija -Finanšu ministrija | Likumprojekts neparedz stingrākas prasības |
| Direktīvas 2018/1910 1.panta 3.punkta “a” apakšpunkts (Direktīvas 2006/112/EK 138.panta 1.punkts) | Norma jau ir pārņemta Pievienotās vērtības nodokļa likuma 43.panta ceturtajā daļā | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 3.punkta “b” apakšpunkts (Direktīvas 2006/112/EK 138.panta 1.a punkts) | Likumprojekta 7.pants (Pievienotās vērtības nodokļa likuma 51.panta sestādaļa) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 4.punkts (Direktīvas 2006/112/EK 243.panta 3.punkts) | Likumprojekta 17.pants (Pievienotās vērtības nodokļa likuma 134.panta trešās daļas 3. un 4.punkts) | Pārņemts pilnībā | Likumprojekts neparedz stingrākas prasības |
| Direktīvas 2018/1910 1.panta 5.punkts (Direktīvas 2006/112/EK 262.pants)  | Likumprojekta 14.pants (Pievienotās vērtības nodokļa likuma 117.panta septītā daļa) | Pārņemts daļēji, jo kopsavilkuma paziņojumā norādāma informācija tiks atspoguļota, veicot grozījumus Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”.Atbildīgā institūcija -Finanšu ministrija | Likumprojekts neparedz stingrākas prasības |
| Direktīvas 2018/1910 1.panta 6.punkts (Direktīvas 2006/112/EK 403. un 404.pants) | Norma netiek pārņemta, jo attiecas tikai uz Eiropas Komisijas un Padomes pienākumiem |  |  |
| Cita informācija | Nav |
| Attiecīgā ES tiesību akta datums, numurs un nosaukums | Padomes 2019.gada 18.februāra direktīva (ES) 2019/475, ar ko groza Direktīvas 2006/112/EK un 2008/118/EK attiecībā uz Itālijas pašvaldības Campione d'Italia un Lugāno ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā |
| A | B | C | D |
| Direktīvas 2019/475 1.pants |
| Direktīvas 2019/475 1.pants (Direktīvas 2006/112/EK 6.panta 1.punkta “f” un “g” apakšpunkts) | Likumprojekta 1.pants (Pievienotās vērtības nodokļa likuma 1.panta 28.punkts  | Pārņemts pilnībā  | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| Attiecīgā ES tiesību akta datums, numurs un nosaukums | Padomes 2006.gada 28.novembra direktīva 2006/112/EK par kopējo pievienotās vērtības nodokļa sistēmu |
| A | B | C | D |
| Direktīva 2006/112/EK |
| Direktīvas 2006/112/EK 132.panta “b”, “c” apakšpunkts | Likumprojekta 8.panta pirmā daļa (Pievienotās vērtības nodokļa likuma 52.panta pirmās daļas 3.punkts | Pārņemts pilnībā  | Likumprojekts neparedz stingrākas prasības |
| Direktīvas 2006/112/EK 132.panta “e” apakšpunkts | Likumprojekta 8.panta otrā daļa (Pievienotās vērtības nodokļa likuma 52.panta pirmās daļas 7.punkts | Pārņemts pilnībā  | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Direktīvas 2006/112/EK regulējums ir jau pārņemts likumā, bet ar šo likumprojektu tiek veikti atsevišķi precizējumi. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Direktīvas 2018/1910 pieņemšanas procesā ir notikusi aktīva sabiedrības informēšana par minētajā direktīvā iekļauto regulējumu, tajā skaitā ir notikusi sabiedriskā apspriešana un informācijas publicēšana masu informācijas līdzekļos. Papildus Finanšu ministrijā notikušajā sanāksmē nevalstiskā sektora pārstāvjiem (Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai) tika prezentēti aktuālie Eiropas Komisijas priekšlikumi PVN jomā, tajā skaitā arī priekšlikums par Direktīvu 2018/1910.Informācija par likumprojektu 2019.gada 21.jūnijā ir ievietota Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu (<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project522>) un Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti> Informācija par likumprojektu tika sniegta Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas nodokļu maksātāju tiesību asociācijai un Veselības Aprūpes darba devēju asociācijai. Atbilstoši sniegtajiem komentāriem likumprojektā un tā anotācijā tika veikti atsevišķi precizējumi un papildinājumi. Attiecībā uz grozījumiem likumprojektā saistībā ar PVN piemērošanu medicīnas pakalpojumiem, tika ņemti vērā Latvijas Darba devēju konfederācijas, Latvijas Tirdzniecības un rūpniecības kameras, ZAB Sorainen un Veselības Aprūpes darba devēju asociācijas sniegtie priekšlikumi un atbilstoši tiem tika precizēta likumprojekta anotācija, skaidrības labad papildināta anotācija ar pamatojumu minētā grozījuma nepieciešamībai, kā arī sagatavots grozījums saistošajos Ministru kabineta noteikumos. |
| 2. | Sabiedrības līdzdalība projekta izstrādē | “Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 21.jūnijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project522> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/content/ministru-kabineta-diskusiju-dokumenti> ar aicinājumu sabiedrību līdzdarboties līdz 2019.gada 10.jūlijam. |
| 3. | Sabiedrības līdzdalības rezultāti | VI sadaļas 2.punktā minēto asociāciju saņemtie viedokļi tika izvērtēti un atbilstoši sniegtajiem komentāriem likumprojektā un tā anotācijā tika veikti atsevišķi precizējumi un papildinājumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nemainīs pārvaldes funkcijas un institucionālo struktūru, kā arī netiks veidotas jaunas institūcijas, savukārt esošās institūcijas netiks likvidētas vai reorganizētas. |
| 3. | Cita informācija | Nav |

Finanšu ministrs J.Reirs

Lukjanska 67095514

diana.lukjanska@fm.gov.lv